Dub Pub kviz za ljepši spol
2026-04-07 20:00 - 22:30 (Europe/Zagreb) | Caffe Bar Promenada, Šetalište kralja Zvonimira 22, Dubrovnik, 20000, Croatia
Zbog ogromnog vašeg interesa za ovaj kviz- evo ga opet i idući tjedan!
Nagrade ponovno zanimljive!!

Prijave otvorene!

DRAMA / The Drama
2026-04-07 20:30 - 22:15, 2026-04-10 20:00 - 21:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Novi film studija A24 u kojem glavne uloge tumače Zendaya i Robert Pattinson. Radnja prati Emmu (zaposlenicu knjižare iz Louisiane) i Charlieja (ravnatelja muzeja iz Londona), naizgled sretan, zaručeni par čiji se odnos počinje raspadati nekoliko dana prije vjenčanja, nakon niza neočekivanih otkrića. Tijekom druženja s drugim parom, odlučuju izgovoriti najgoru stvar koju su ikada napravili. Jedna ispovijed posebno uzdrma dinamiku odnosa i dovede u pitanje sve što su mislili da znaju jedno o drugome.

SUPER MARIO GALAXY FILM / The Super Mario Galaxy Movie
2026-04-08 17:00 - 18:30, 2026-04-10 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
U filmu koji pratimo nove dogodovštine Super Maria koji se upušta u svemirsku avanturu, istražuje kozmičke svjetove i suočava se s galaktičkim izazovima daleko od poznatog Kraljevstva gljiva.
Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda.
Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

Edukacija za male iznajmljivače u Metkoviću
2026-04-08 17:00 - 19:00 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
Turistička zajednica Grada Metkovića u suradnji s Interligo d.o.o. organizira edukaciju „Više profita, manje stresa“.

Galerija Gradskog kulturnog središta Metković
Srijeda, 8. travnja 2026.
Početak u 17:00 sati

Saznajte kako izbjeći najčešće pogreške, riješiti administraciju i poreze bez stresa te pratiti zakonske novosti.

Ulaz slobodan!

FRANZ
2026-04-08 18:00 - 20:00, 2026-04-09 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Nagrađivana poljska redateljica Agnieszka Holland donosi nam jedan od svojih najambicioznijih redateljskih uradaka do danas, biografsku priču o češkoj književnoj ikoni 20. stoljeća – Franzu Kafki. Osmišljen u formi mozaične strukture, film prati trag koji je Kafta ostavio na svijet od svog rođenja u Pragu u 19. stoljeću pa sve do smrti netom nakon Prvog svjetskog rata u Beču. Film FRANZ publici će predstaviti potpuno novu perspektivu života jednog čovjeka koji se krije iza imena besmrtnog književnog diva…

IVA I GLORIA - Kerekesh Teatar
2026-04-08 20:00 - 21:30 | Valamar Lacroma Dubrovnik, Iva Dulčića 34, Dubrovnik, 20000, Croatia
Jubilarna 150. izvedba predstave Iva i Gloria!
Iva i Gloria su dvije prijateljice, majke i čistačice koje su nekoliko puta pokušale postat glumice.
Rad u kazalištu, pa makar i u obliku čišćenja, otvara im mogućnost da stoje na pozornici, osjete svjetla reflektora i nemilosrdno se suoče sa stvarnošću i vlastitim problemima. Zanesene pozornicom, scenografijom i rekvizitima vrlo brzo odustaju od čišćenja i ulaze u uloge dviju žena iz Zagreba, Dubrovnika i Splita te duhovitim pristupom prikazuju surovu stvarnost i gorčinu današnjeg običnog čovjeka na ulici, na kavi, u kvartu pa čak i u krugu prijatelja i u vlastitoj obitelji.
Naizgled oslonac jedna drugoj, naše junakinje kroz uprizorenje raznih likova otkrivaju mnoge stvari o sebi koje će izaći na površinu i poljuljati njihovo prijateljstvo.
Tekst: Gloria Dubelj i Iva Šimić Šakoronja
Režija: Jan Kerekeš
Glume: Gloria Dubelj i Iva Šimić Šakoronja
Premijera: 7. ožujka 2025.
Trajanje: 95 minuta
Dobna skupina: 16+
🎭 Čekamo vas u Valamar Lacroma hotelu u Dubrovniku, dvorana Elafiti! 🎭

U svitanje, sjeti se
2026-04-08 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Gostujuća predstava Sinjskog pučkog kazališta u sklopu programa obilježavanja 15 godina rada Kazališne družine Kolairn.
Prihod od prodaje ulaznica donirat će se Centru za pružanje usluga u zajednici Dubrovnik, za djecu s teškoćama u razvoju i osobe s invaliditetom, a uz Svjetski dan autizma s posebnom namjenom za djecu u spektru autizma (autističnom spektru).
Predstava je u organizaciji KD Kolarin i Rotary kluba Dubrovnik.
“U svitanje, sjeti se” alegorijska je priča koja zavičaje pretvara u žive likove, a povijest u intimni razgovor. Dramski tekst nastao je prema motivima pjesničkog prikaza “Na Duvanjskom polju” hrvatske književnice i profesorice Zdenke Smrekar, koja je prva prikazala hrvatske pokrajine kao živa bića.
Dramski tekst “U svitanje, sjeti se” tu tradiciju nastavlja suvremenim kazališnim jezikom, pozivajući na sjećanje i zahvalnaost prema generacijama koje su gradile i čuvale hrvatski identitet.

GOSPODAR OLUJE: Legenda o Hammerheadu
2026-04-08 20:00 - 21:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Uspješni hrvatsko-američki biznismen i filmski producent Neb Chupin, koji iza sebe ima niz zapaženih holivudskih produkcija sa zvijezdama poput Johna Travolte i Johna Malkovicha, nakon osam godina predanog rada publici predstavlja dugo očekivani igrani film Gospodar Oluje.
Režiju i scenarij filma potpisuju Domagoj Mazuran, kojem je ovaj film debitantsko dugometražno ostvarenje te Zoran Lisinac, koredatelj i scenarist rekordnog regionalnog igranog hita Toma.
Tri vijeka nakon Velikog potopa, svijet se raspao u razbacane otoke, zauvijek izložene prijetnji ogromne, beskrajne Oluje. Jedina nada za sigurnost Otočana nalazi se u utvrđenoj gradskoj državi Argos — utočištu do kojeg se može stići samo kroz opasna iskušenja poznata kao Jahanje Oluje. Ipak, među njima tinja prkosna struja onih koji vjeruju da istinski spas ne leži unutar Argosa, već s one strane same Oluje.
Gospodar Oluje: Legenda o Hammerheadu prati odvažno putovanje dvoje mladih buntovnika sa otoka koji prkose sudbini. Odlučni da probiju zid vječne Oluje, zakoračit će u zabranjeno i nepoznato i razotkriti istinu o porijeklu svog svijeta – tajnu koju vjekovima brižno skrivaju besmrtni gospodari Argosa, tajanstveni Osnivači.
U filmu glume neke od najistaknutijih međunarodnih glumačkih zvijezda: James Cosmo (Game of Thrones), Caroline Goodall (Schindler’s List), Marco Ilsø (Vikings) i Sara Sofie Boussnina (Dune: Sisterhood). Rame uz rame sa njima, zapažene uloge imaju i značajna imena sa regionalne glumačke scene, uključujući Gorana Bogdana, Sergeja Trifunovića i Ivanu Dudić.
Film je sniman na Braču, Hvaru, Kornatima, Pagu, kao i u Splitu, Vodicama i Dubrovniku, čije prirodne ljepote i sirova energija oblikuju snažan i prepoznatljiv vizualni identitet filma.
Gospodar Oluje je prva autentična koprodukcija Holivuda i Hrvatske, nastala sa jasnom ambicijom da regiju predstavi kao ravnopravnog i relevantnog sudionika na svjetskoj filmskoj sceni. Ujedno, Gospodar Oluje predstavlja povijesni iskorak za regiju: ovo je prvi film u povijesti regionalnog filma koji će biti prikazivan u više od 300 kina u Sjedinjenim Američkim Državama.
Film je nastao uz podršku Hrvatskog audiovizualnog centra i Programa poticaja za snimanje u Hrvatskoj Filming in Croatia kao i Filmskog Centra Srbije.
Promijeni tijek. Pokreni oluju!

ORLOVI REPUBLIKE / Eagles of the Republic
2026-04-08 20:15 - 22:15 | Kino dvorana Visia, Poljana Paska Miličevića 3, Dubrovnik, 20000, Croatia
Tarik Saleh završava svoju neumoljivu kairsku trilogiju ovoga puta donoseći priču o najomiljenijem egipatskom glumcu, George Fahmy, koji preko noći pada u nemilost vlasti.
Na rubu da izgubi sve, George je prisiljen prihvatiti ponudu koju ne može odbiti.
Politički triler u svijetu filma!

Radionica "Mljetski suhozidi"
2026-04-09 08:00 - 2026-04-12 17:00 | Babino Polje, Mljet, Babino Polje, Dubrovačko-neretvanska, 20225, Croatia
Pozivamo volontere da se prijave za sudjelovanje na radionici “Mljetski suhozidi” koja će se održati 9.-12. travnja 2026. u Babinom Polju na Mljetu. Smještaj je osiguran u Volonterskom centru NP Mljet, prehrana organizirana, a putni troškovi će biti subvencionirani. Prijave se primaju na adresi mljetskekoze@gmail.com.Dolazak na Mljet je 8. travnja, a odlazak 12. ili 13. travnja.Za rad se preporuča sportska odjeća i čvrsta obuća.Sve dodatne informacije bit će dostupne nakon odabira sudionika. Projekt se provodi uz financijsku podršku Ministarstva kulture i medija.

DJEČAK DUPIN 2 / Dolphin Boy 2
2026-04-09 17:00 - 18:30, 2026-04-10 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
U novoj animiranoj avanturi mladi Dupinko i njegov prijatelj navigator prevarama se bore protiv morskih čudovišta, vjerujući da ljudi ne bi smjeli zaboraviti morske junake. Međutim, njihovo putovanje poprima potpuno novi obrat kad Majid otkrije poruku u plutajućoj boci koja skriva lokaciju tajanstvenog napitka. Isplovivši navigatorovim brodom, oni susreću divljeg kita te šalju poziv u pomoć. Dupinko i njegovi suputnici kreću na opasno putovanje kako bi spasili Majida iz kandži divljeg kita. U međuvremenu stiže vijest da su u blizini Majidove lokacije pronađeni tragovi Dupinkovog oca. Potaknut željom da pronađe tragove svojih roditelja i otkrije vlastito ljudsko ime, Dupinko kreće u najveću životnu avanturu…

Promocija knjige Dražena Nenadića: Amerika, klinci i tanki živci
2026-04-09 18:00 - 20:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Dubrovačka promocija knjige Dražena Nenadića: Amerika, klinci i tanki živci održat će se
📢 9. travnja u 18 sati u @lovebardu 📢
Sudjeluju: autor i moderatorica – moja malenkost
Welcome ❤️

Koncert Jelene Radan
2026-04-09 18:00 - 23:00 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
JELENA RADAN stiže u Metković!

S velikim zadovoljstvom najavljujemo prvi događaj koncertnog ciklusa Skrivena akustika 2026. – intimnu večer glazbe i priče u posebnoj atmosferi Galerije GKS-a.

09.04.2026. (četvrtak)
Galerija GKS-a Metković

18:00 – Predstavljanje knjige
Jelena Radan predstavit će svoj dječji roman Zeda – Rejna Zum u Zemlji djece

20:00 – Koncert Jelene Radan
Emotivna akustična večer uz vrhunsku interpretaciju i bezvremenske pjesme.

Ne propustite ovaj poseban susret s Jelenom Radan!

#JelenaRadan #SkrivenaAkustika #Metković #PredstavljanjeKnjige #Koncert #GKSMetković

DRAMA / The Drama
2026-04-09 18:30 - 20:15 | Kino dvorana Visia, Poljana Paska Miličevića 3, Dubrovnik, 20000, Croatia

KILL BILL: CIJELA KRVAVA PRIČA / Kill Bill The Whole Bloody Affair/
2026-04-09 19:00 - 23:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Nevjesta je ostavljena da umre nakon što joj bivši šef i ljubavnik Bill prekine probu vjenčanja, puca joj u glavu i oduzme nerođeno dijete. Nakon buđenja iz kome, započinje nemilosrdan pohod osvete. Jednog po jednog, mora eliminirati preostale članove eskadrile zmije otrovnice prije nego što se suoči s Billom.
Cjelovita verzija filmova Kill Bill redatelja Quentina Tarantina objedinjuje Volume 1 i Volume 2 u jedinstveni, necenzurirani filmski spektakl, prikazan točno onako kako ga je autor zamislio, te uključuje i potpuno novu, dosad neviđenu anime sekvencu Podrijetlo O-Ren.

Afitavanje i njeke druge stvari
2026-04-09 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Predstava u produkciji Društva Slagalica.
Riječ je o komediji na dubrovačkom govoru 20. stoljeća koji, kao i svaki drugi mjesni govor, predstavlja važan element identiteta lokalne zajednice. Autorica, koja je autohtoni govornik dubrovačkog idioma, oživjela je taj govor koji u stvarnosti polako nestaje i vratila mnoge nestale izraze, frazeme, dosjetke i uzrečice, nazive predmeta i pojava, što je još jedna vrijednost ove komedije. Ne samo zbog činjenice da Renata Zlatković svojim tekstom podsjeća (dubrovačku) publiku na ljepotu govora na kojem su napisana nezaobilazna djela hrvatske književnosti, posebno dramske, nego i stoga što je ostvarila dojmljivu, humorom nijansiranu zgodu iz suvremenog Dubrovnika, ova će komedija konverzacije o našijencima koje su utjelovili članovi izuzetno talentirane glumačke amaterske družine pod nazivom Kumpanija od skerca još dugo nasmijavati i veseliti. Nije pretjerano reći da se ovom komedijom R. Zlatković pridružila slijedu dubrovačkih komediografa i dramatičara koji su pisali „na dubrovačku“ i kojima je Dubrovnik, onaj unutar zidina, na trgovima, ispod kuplja i u saločama bio inspiracija i prirodna pozornica na koju su, baš kao Zlatković, dovodili prepoznatljive i svima bliske našijence. Tu je poveznicu autorica, vrlo diskretno, ali čvrsto, ugradila u strukturu komedije tako što glavni protagonist citira Marina Držića, citiraju se stihovi iz Osmana, a vidljiva je poveznica i s vojnovićevskom nostalgijom za „brjemenima koja odhodu“. Možda je upravo ta povezanost s dubrovačkom proteklosti i dubrovačkom sadašnjosti ono što ovu komediju čini životnom i zbog čega će ona dugo govoriti jednu istinu o jednom vremenu kad i ono bude proteklost.
Komedija je premijerno odigrana u Kazalištu Marina Držića 27. veljače 2025..

HARMONIEMESSE - Joseph Haydn
2026-04-09 20:00 - 21:30 | Crkva sv. Ignacija, Poljana Ruđera Boškovića 7, Dubrovnik, Dubrovačko-neretvanska, 20000, Croatia
Crkva sv. Ignacija / St Ignatius’ Church, Dubrovnik 9. travnja 2026. u 20:00 / 9 April 2026 at 8 pm Ulaz slobodan / Free admission
HARMONIEMESSE – Joseph Haydn Surrexit Pastor Bonus – D. Filipović, B. Okmica
Izvode / Performed by:Akademski zbor Pro musicaConfido vocale & camerata
Solo(ists): Valentina Elizabeta Šilje, Vanja Turner, Luka Žiberna, Antonio Bogojević
Dirigent / Conductor: Wolfgang Endrös

Lena Kramarić C KAO CIKLUS?
2026-04-09 20:00 - 2026-05-03 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas sve na otvorenje izložbe
C KAO CIKLUS?Lene Kramarić
u četvrtak 9. 4. 2026. u 20 satiu Galeriju Otok

Sanjarski, introspektivan izričaj u Crvenom se ciklusu nastavlja prepoznavati kao karakterističan za Lenino slikarstvo. Elegantni crtež u kombinaciji s ponegdje jarkom, a ponegdje nježnijom paletom boja kontinuirano zajednički stvaraju površine platna koje se otkrivaju kroz brojne slojeve.
….
Za Kramarić, slika nije samo plošni prizor nego je i materija. Struktura, tekstura, ogrebotine, oštećenja – sve ono što “narušava” površinu – kod Lene je istovremeno i gradi. Slojevi, uključujući fragilne tragove salvete, ostaju vidljivi, kao da umjetnica odbija sakriti proces svog rada. Dapače, ona inzistira na tome da prikaže ranjivosti materijala koji se talože jedan na drugoga. Površina slike tako postaje mjesto memorije, gdje se svaki zahvat bilježi kao trag postojanja.
….
Slikarstvo Leni Kramarić ne nudi razrješenja. Ono se kreće između svjesnog i nesvjesnog, između potrebe za formom i njezina stalnog uslojavanja. U tom prostoru napetosti nastaje slika — kao trag procesa, kao zapis stanja, kao pokušaj da se ono neizrecivo ipak zadrži na površini. U konačnici, slikarski svemir Lene Kramarić funkcionira poput otvorenog teksta: promatrač ga ne čita linearno, nego ga nastanjuje, vraća mu se i u njemu prepoznaje vlastite lomove i uzdizanja.
(iz teksta Anite Ruso Brečić)

Tehnički postav: Nikša VukosavićKustosica: Anita Ruso BrečićProdukcija: Lena Kramarić / UO Genijator i Art radionica Lazareti, 2026
Izložba ostaje otvorena do 03. 05. 2026Radno vrijeme: PON – PET 11 – 19 sati
Financijska podrška:Grad Dubrovnik, Ministarstvo kulture i medija Republike Hrvatske i Dubrovačko neretvanska Županija

Planinarsko-studentski izlet na Sniježnicu!
2026-04-10 08:00 - 17:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Studentski centar Dubrovnik u suradnji sa @szunidu vodi vas na lagani uspon do vrha Sv. Ilija (1234 m) 🏕️
🕗 Polazak u 08:00 iz studentskog doma (organizirani prijevoz)
🥾 Uspon uz pratnju HGSS-a (~2 h)
🌿 Druženje i objed na livadama pri povratku
🏁 Povratak u Dubrovnik oko 16:30
🎒 Ponesite: čvrstu obuću, slojevitu odjeću, min. 1.5 L vode, hranu i mobitel
📩 Prijave porukom na broj: 099 3002 384
Prijaviti se mogu svi studenti Sveučilišta u Dubrovniku i korisnici smještaja u studentskom domu 📌

31. godišnjica Crefovog postojanja
2026-04-10 18:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
U petak slavimo 31. godišnjicu Crefovog postojanja!

PERAST RANJENI BROD
2026-04-10 18:30 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Film donosi snažnu i emotivnu priču o legendarnom Jadrolinijinom brodu Perast, ali i o tragičnoj sudbini koja je u Domovinskom ratu zadesila njegovu posadu.
U floti Jadrolinije brod Perast godinama je svakodnevno plovio između Dubrovnika, Elafitskih otoka i Mljeta. Bio je mnogo više od običnog broda: njime su na otoke stizali ljudi, djeca-školarci, pisma, vijesti i namirnice. Na njegovoj palubi rađala su se prijateljstva i ljubavi, stvarale uspomene i ispisivale male životne priče stanovnika otoka. Zato su ga mnogi Mljećani nazivali jednostavno – vapor s dušom.

Dub Pub TOP 100
2026-04-10 19:30 - 23:00 | Culture Club Revelin, Svetog Dominika 3, Dubrovnik, 20 000, Croatia
Slijede svi detalji velikog finalnog kviza sezone, koji se igra na 2 lokacije (Revelin, Hard rock) u -petak, 10.04. s početkom u 19:30

U Revelina, održat će se kviz kojeg zovemo TOP 100, a na njega se ne možete prijaviti, već vas mi pozivamo!
Prvih 100 ekipa u našem redosljedu po divizijama, što bi značilo:
– sve ekipe iz Gold, silver, bronze, plave, zelene, onoliko crvenih koliko stane u 100, te pobjednici preostalih divizija (Lila, rota, bijela)
EKIPE NA SLICI!
Navedene ekipe, ne trebaju se prijavljivati, jer je ovaj kviz uključen u trajnu kotizaciju, no trebate nam samo potvrditi dolazak, kako bi u slučaju vašeg ne dolaska, ubacili sljedeću ekipu!
U Revelina će se održati i dodjela nagrada za netom završeni ciklus, a spremamo brojna iznenađenja i mnooogo nagrada!

Paralelno, za sve ostale ekipe, odvijat će se isti kviz u Hard rocka, po istom principu- trajne prijave već su prijavljene, samo nam potvrdite dolazak, a sve ostale ekipe, SLOBODNO se mogu prijaviti za taj kviz!

Za što igramo taj finalni kviz pitate se?
Sve ekipe (njih 29) koje su ove sezone bile članovi GOLD divizije, u prvom ili drugom ciklusu, pa i one koje sad ulaze u GOLD, tim finalnim kvizom će doznati svoj ukupni sezonski poredak

Sve ostale ekipe, imat će također motiv igranja! Naime, od sljedeće jeseni i nove sezone, širimo sve divizije sa sadašnjih 18, na 21 ekipu!
Ovaj finalni kviz odlučiti će koje ekipe će slaviti to proširenje, na način da će zavrijediti promociju, ili pak spasiti svoj status!

Svaka od divizija imat će 3 prazna mjesta, a popunjavat ćemo ih na način:
MJESTO – u konkurenciji ekipa koje su upravo ispale iz svoje divizije, jedna od njih, ona sa najviše bodova na finalnom kvizu- OSTAJE U DIVIZIJI!
MJESTO – u konkurenciji ekipa koje su upravo ispale iz svoje divizije, te prve tri iz divizije ispod koje nisu uspjele izboriti promociju, ona sa najviše bodova na finalnom kvizu- OSTAJE ILI ULAZI u navedenu diviziju!
MJESTO – od svih ostalih ekipa unutar niže divizije, ona sa najviše bodova na finalnom kvizu, ulazi u diviziju više! (u konkurenciju ne ulaze ekipe koje su završile u zoni ispadanja)!

PRVA BILA NOĆ NA OTOKU KORČULI
2026-04-10 19:50 - 23:30 | Aminess Port9 Resort, Dubrovačka cesta 19, Korčula, Dubrovačko-neretvanska, 20260, Croatia
PRVA BILA NOĆ NA OTOKU KORČULI
S ponosom vas pozivamo na prvu Bilu noć na otoku Korčuli, u petak, 10. 4. 2026., ispisujemo povijest! Okupljamo se kao jedno srce, jedna duša i jedno tilo.
Aminess Port 9 Hotel Početak u 19:50 sati CIJENA: 90 EUR (ALL INCLUSIVE)
Do ranih jutarnjih sati zabavljat će nas Sabioncello band.
Info & rezervacije: 099 841 3153 (Andro) 091 155 6074 (Mate)

Teatar Erato: Ča je život vengo
2026-04-10 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Otključavam srce, otključavam glavu, sve otključavam – stih je kojim počinje ljubavna pjesma o Blatu na Korčuli. I upravo se otključavanjem srca može otvoriti Popina kutija – potpuno nespojiva s onom Pandorinom – u kojoj se nalaze sve pjesme, priče, reportaže i anegdote koje su oslikale život Momčila Popadića. Mome, ili Pope. Ma Popa! Svaka Popina pisana forma bila je jedno malo putovanje, na kojem bi se na kraju, vrlo često, smijali sebi samima. U svakom kutku njegove kreacije, stajao je jedan obični Dalmatinac koji samo jednu želju ima – da svoju zvizdu slidi.
Ova predstava oživljava Popadićeve aforizme i dosjetke vodeći nas kroz splet pjesama koje su na njegove stihove skladali ponajbolji skladatelji hrvatske popularne glazbe, poput Zdenka Runjića i Rajka Dujmića i izvodili velikani scene, pjevači Oliver Dragojević, Meri Cetinić, sastavi Novi Fosili i Metak. Gotovo da nema osobe u ovim krajevima koja ne zna za pjesme ‘Oprosti mi pape‘, ‘Skitnica‘, ‘Tonka‘, ‘Imala je lijepu rupicu na bradi‘ , ‘Čuješ li me jel ti drago‘, ‘Ča je život vengo fantažija‘, ‘Svoju zvizdu slidin‘, ‘Da mi je biti morski pas‘… Sve su nam one u uhu, rado ih pjevušimo jer nas sjete da život i nije ništa drugo vengo fantažija.
“Uvijek mi je drago izvoditi ovaj cabaret, najprije jer jako volim rad Momčila Popadića”, ističe Marjan Nejašmić Banić koji igra u predstavi. “Cabaret je emotivan, duhovit, veseo i publika uvijek jako dobro reagira na njega. Ipak se tu izgovaraju i pjevaju bezvremenski stihovi i rečenice, a prožet je emocionalnošću koje u ovim užurbanim vremenima nema. Ljudi znaju biti baš dirnuti, a neki su i plakali za vrijeme predstave.”
Posebno priznanje 17. Gumbekovih dana
Ocjenjivački sud 17. Gumbekovih dana, u sastavu: glumica Ankica Dobrić, scenografkinja Marta Crnobrnja, predstavnik publike Branko Babac i kazališna kritičarka Vesna Muhoberac, dodijelilo je posebno prizanje predstavi ČA JE ŽIVOT VENGO… autora teksta Momčila Popadića i dramaturga Bojana Brajčića, u produkciji Teatra Erato iz Zagreba.
“Marjan Nejašmić Banić, Petar Salečić i Bojan Brajčić otključali su svoja srca kreirajući predstavu na temelju književnoga opusa u kojemu se nalaze sve pjesme, priče, reportaže i anegdote koje su oslikale život Momčila Popadića Mome ili Pope. A predstavom su otključali i srca publike i žirija. Cabaret vođen spretnom i duhovitom glumačkom palicom Marjana Nejašmića Banića pokazuje zavidnu glumačku i pjevačku suigru mladih splitskih glumaca koji u maniri već etabliranih kazališnih majstora, mijenjajući uloge, karaktere, idiome i idiolekte, svirajući i pjevajući stihove koje su komponirali ponajbolji skladatelji hrvatske popularne glazbe prikazuju kako svijet nije ništa drugo vengo fantažija. Želimo uigranom triju još puno ovako vedrih i nostalgičnih cabareta!”, istaknuo je Zlatko Vitez prigodom dodjele priznanja.
Na svakom gostovanju ove predstave publika pjeva sve pjesme od prvog takta, a uz pokoju sentimentalnu suzu i puno smijeha na kraju uslijede ovacije!

***

Dramaturg: Bojan Brajčić
Izvode: Marjan Nejašmić Banić, Petar Salečić i Bojan Brajčić
Dizajnerica vizuala: Sanja Rocco
Autor fotografije Momčila Popadića: Matko Biljak

DUBROVAČKO GLAZBENO PROLJEĆE: DSO & MARKO ZAVIŠIĆ, klarinet
2026-04-10 20:00 - 21:30 | Tvrđava Revelin, Ul. Svetog Dominika 3, Dubrovnik, 20000, Croatia
10.4. petak, Revelin u 20 sati
Dubrovački simfonijski orkestar
Ivan Hut, dirigent
Marko Zavišić, klarinet
PROGRAM:
L.Sorkočević: Simfonija br. 1
C.M. von Weber: Koncert za klarinet u Es-duru br. 2
G.Rossini: Tema s varijacijama za klarinet i orkestar
W.A.Mozart: Simfonija br.41 u C-duru, K.551

Predstavljanje multimedijskog projekta „Trilogija metkovskih nadimaka“
2026-04-10 20:00 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
U petak, 10. travnja u 20 sati u GKS-u Metković predstavljanje multimedijskog projekta „Trilogija metkovskih nadimaka“.
